

**ระบบประกันคุณภาพการศึกษาการศึกษา**

ระบบการประกันคุณภาพการศึกษาภายในของ กองกำกับการ 9 กองบังคับการฝึกพิเศษ กองบัญชาการตำรวจตระเวนชายแดน

1. พระราชบัญญัติระเบียบบริหารราชการแผ่นดิน ( ฉบับที่ 5 ) พ.ศ.2545 มาตรา 3/1 วรรค 3 บัญญัติว่าในการปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดี โดยเฉพาะอย่างยิ่งให้คำนึงถึงความรับผิดชอบของผู้ปฏิบัติงาน การมีส่วนร่วมของประชาชน การเปิดเผยข้อมูลการติดตามตรวจสอบและการประเมินผลการปฏิบัติงาน ทั้งนี้ตามความเหมาะสมของภารกิจ

2. พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 มาตรา 9 ( 3 ) กำหนดให้ส่วนราชการต้องจัดให้มีการติดตามประเมินผลการปฏิบัติตามแผนปฏิบัติราชการ ตามหลักเกณฑ์และวิธีการที่ส่วนราชการกำหนดขึ้น ซึ่งต้องสอดคล้องกับมาตรฐานที่สำนักงาน ก.พ.ร. กำหนด และมาตรา 12 ที่กำหนดว่า เพื่อประโยชน์ในการปฏิบัติราชการให้เกิดผลสัมฤทธิ์ สำนักงาน ก.พ.ร. อาจเสนอต่อคณะรัฐมนตรีเพื่อกำหนดมาตรการกำกับการปฏิบัติราชการโดยวิธีการจัดทำความตกลงเป็นลายลักษณ์อักษรหรือโดยวิธีการอื่นใดตามมาตรา 9 ( 3 ) แล้วให้ส่วนราชการจัดให้มีคณะผู้ประเมินอิสระดำเนินการประเมินผลการปฏิบัติราชการของส่วนราชการเกี่ยวกับผลสัมฤทธิ์ของภารกิจคุณภาพการให้บริการความพึงพอใจของประชาชนผู้รับบริการ ความคุ้มค่าในภารกิจ ทั้งนี้ ตามหลักเกณฑ์ วิธีการ และระยะเวลาที่สำนักงาน ก.พ.ร.กำหนด

3. คณะรัฐมนตรีได้มีมติเมื่อวันที่ 30 ก.ย.2546 เห็นชอบหลักการและรายละเอียดของแนวทางและวิธีการในการสร้างแรงจูงใจเพื่อเสริมสร้างการบริหารกิจการบ้านเมืองที่ดีตามที่สำนักงาน ก.พ.ร.เสนอ ซึ่งให้ทุกส่วนราชการต้องพัฒนาการปฏิบัติราชการและทำข้อตกลงผลงานกับผู้บังคับบัญชา และคณะกรรมการเจรจาข้อตกลงและประเมินผล โดยจะได้รับสิ่งจูงใจตามระดับของผลงานตามที่ตกลงไว้

4. ตามประกาศสำนักงานตำรวจแห่งชาติ ลงวันที่ 30 พ.ค.2556 เรื่องนโยบายและหลักการในการประกันคุณภาพการศึกษาของสำนักงานตำรวจแห่งชาติกำหนดให้ กองกำกับการ 1 – 9 กองบังคับการฝึกพิเศษ กองบัญชาการตำรวจตระเวนชายแดน และ กองบังคับการสนับสนุนทางอากาศ กองบัญชาการตำรวจตระเวนชายแดน ต้องดำเนินงานในการประกันคุณภาพการศึกษาให้ได้มาตรฐานตามที่สำนักงานตำรวจแห่งชาติกำหนด

5. กองบัญชาการตำรวจตระเวนชายแดน มีประกาศ ลงวันที่ 14 พ.ค.2550 ให้ กองบังคับการฝึกพิเศษ กองบัญชาการตำรวจตระเวนชายแดน เป็นหน่วยงานรับรองมาตรฐานและประเมินคุณภาพการศึกษาของกองบัญชาการตำรวจตระเวนชายแดน โดยมีหน้าที่ในการพัฒนาและฝึกอบรมผู้ทำหน้าที่ประเมินคุณภาพการศึกษาให้ปฏิบัติงานได้อย่างมีประสิทธิภาพ

ระบบและกลไกการประกันคุณภาพการศึกษาภายใน กองกำกับการ 9 กองบังคับการฝึกพิเศษ กองบัญชาการตำรวจตระเวนชายแดน ได้มีการพัฒนาระบบและกลไกการประกันคุณภาพภายในอย่างต่อเนื่อง ทั้งนี้ โดยมีนโยบายอย่างชัดเจนให้ระบบการประกันคุณภาพเป็นส่วนหนึ่งของการฝึกอบรมและมีการแต่งตั้งคณะกรรมการด้านประกันคุณภาพภายในดังนี้

1. กำหนดนโยบายและแผนงานการประกันคุณภาพของ กองกำกับการ 9 กองบังคับการฝึกพิเศษ กองบัญชาการตำรวจตระเวนชายแดน

2. แต่งตั้งคณะกรรมการประกันคุณภาพการศึกษาของ กองกำกับการ 9 กองบังคับการฝึกพิเศษ กองบัญชาการตำรวจตระเวนชายแดน ทำหน้าที่ในการพัฒนาระบบและกลไกการประกันคุณภาพ การศึกษา กำกับ ตรวจสอบ และประเมินคุณภาพตลอดจนรายงานการประกันคุณภาพการศึกษาภายใน

3. แต่งตั้งคณะกรรมการตรวจการประเมินคุณภาพภายในของ กองกำกับการ 9 กองบังคับการฝึกพิเศษ กองบัญชาการตำรวจตระเวนชายแดน ทำหน้าที่เป็นผู้ตรวจประเมินคุณภาพภายใน

4. เตรียมการเพื่อรองรับการตรวจประเมินคุณภาพภายใน

**งานสร้างความเข้าใจในระบบประกันคุณภาพ**

1. จัดประชุมให้ความรู้การดำเนินงานการประกันคุณภาพการศึกษา

2. จัดทำเอกสารเผยแพร่/คู่มือแนวทางการปฏิบัติงานด้านประกันคุณภาพการศึกษา ประจำปีงบประมาณ 256๒

**งานควบคุม/ตรวจสอบ/ประเมินคุณภาพ**

1. จัดทำปฏิทินปฏิบัติการของ กองกำกับการ 9 กองบังคับการฝึกพิเศษ กองบัญชาการตำรวจตระเวนชายแดน ในเรื่องการวางแผนการดำเนินงาน การติดตามและรายงานความก้าวหน้าของการดำเนินงาน/โครงการ ในแผนปฏิบัติของ กองกำกับการ 9 กองบังคับการฝึกพิเศษ กองบัญชาการตำรวจตระเวนชายแดน

2. จัดทำรายงานการประเมินตนเอง (Self Assessment Report : SAR ) ประจำปีงบประมาณ 256๒ ของกองกำกับการ 9 กองบังคับการฝึกพิเศษ กองบัญชาการตำรวจตระเวนชายแดน